                                                                                       Bucuresti, 03.08.2015
Catre:   Domnului Arhitect-Sef  Gheorghe PATRASCU
             Primaria Municipiului Bucuresti

             Directia de Urbanism

             Splaiul Independentei 291-293

             Bucuresti

Ref:      Autorizatia nr. 398/1319300/22.07.2015 

             Piata Romana nr. 7,  Bucuresti
Stimate Domnule Arhitect-Sef,

Autorizatia nr. 398/22.07.2015 are urmatorul continut “Continuarea lucrarilor de consolidare, restaurare si extindere locuinta si birouri”. Panoul de santier mentioneaza  construirea unui corp nou cu regim de inaltime 3S+P+7E.
In articolul aparut pe Hotnews.ro din 29.07.2015, dl. arhitect Remus Harsan, in calitate de sef de proiect, declara urmatoarele: “Nu am luat aviz de la Ministerul Culturii deoarece exista avizele vechi si legea nu cere acest lucru. Nu s-a schimbat cu nimic situatia prin faptul ca imobilul a devenit monument istoric.”
Avand in vedere cele afirmate de seful de proiect si tinind seama de prevederile Legii nr. 422/2001 privind protejarea monumentelor istorice si de Dispozitia M.C.C. nr.4300/VN/03.11.2005 privind unele masuri pentru imbunatatirea activitatii in domeniul avizarii, va solicitam, in baza Legii nr. 544/2001 privind liberul acces la informatiile de interes public, urmatorele:
1. Data elaborarii studiului istoric privind consolidarea, restaurarea si extinderea Casei Nanu Muscel;

2. Numele autorului studiului istoric si calitatea de expert/specialist atestat;

3. Concluziile studiului istoric, restrictii si permisivitati;

4. Avizul Ministerului Culturii si data avizarii favorabile a studiului istoric de catre CNMI/CZMI;

5. Avizul Ministerului Culturii si data avizarii favorabile a proiectului privind consolidarea, restaurarea si extinderea Casei Nanu Muscel de catre CNMI/CZMI;

6. Numele arhitectului proiectant al interventiei privind consolidarea, restaurarea si extinderea casei Nanu Muscel si calitatea sa de expert/specialist atestat.

Cu deosebita stima,

Roxana Wring

Presedinte Asociatia Pro.Do.Mo

PRO.DO.MO


Asociatia pentru Protectia si Documentarea Monumentelor si Patrimoniului din Romania 

